Det var meget tæt på at gå helt galt ved gårdbrand i Hørby i Vendsyssel

En gårdbrand på Hørbylundvej i Hørby i Østvendsyssel var kort før midnat lørdag tæt på at udvikle sig meget alvorligt. Branden opstod i en lade - og den var meget tæt på at brede sig til stalden, bl.a. på grund af kraftig vind. Brandfolkene besluttede derfor, at det var nødvendigt ikke at forsøge at redde laden og lade den nedbrænde i et såkaldt kontrolleret nedbrænding. Det betød, at flammerne ikke nåede frem til stalden med de 500 grise og til stuehuset.